Ինչեւէ, նշվում է, որ Աշոտ Կարապետյանը օլիմպիական վարկանիշային միավորները լրացրել է դեռ հունվարի 21-ին, ուստի Հայաստանի դահուկային սպորտի ֆեդերացիան նրա անվանական հայտը ներկայացնելու համար ունեցել է մի ամբողջ 19 օր: Սակայն չի արել: Դա գուցե պայմանավորված է այն հանգամանքով, որ օլիմպիադայից առաջ խոսակցություններ կային, թե մարզաձեւի Հայաստանի հավաքականի գլխավոր մարզիչ Սեյրան Հարությունյանը նպատակադրվել էր իր որդուն՝ լեռնադահուկորդ Հարություն Հարությունյանին գործուղել Փյոնչխան, բայց վերջինս չի կարողացել վաստակել անհրաժեշտ քանակության վարկանիշային միավորներ: